ประกาศกระทรวงการคลังประกาศกระทรวงการคลังเรื่องการยกเว้นอากรศุลกากรในเขตพื้นที่ประสบอุทกภัย[๑] เพื่อประโยชน์แก่การเศรษฐกิจของประเทศ อาศัยอำนาจตามความในมาตรา ๑๒ แห่งพระราชกำหนดพิกัดอัตราศุลกากรพ.ศ. ๒๕๓๐ รัฐมนตรีว่าการกระทรวงการคลังโดยความเห็นชอบของคณะรัฐมนตรีออกประกาศไว้ดังต่อไปนี้ให้ของในภาค ๒แห่งพิกัดอัตราศุลกากรท้ายพระราชกำหนดพิกัดอัตราศุลกากร พ.ศ. ๒๕๓๐ ได้รับการยกเว้นอากรดังต่อไปนี้ข้อ ๑ เครื่องจักรส่วนประกอบและอุปกรณ์ประกอบเครื่องจักรรวมถึงเครื่องมือและเครื่องใช้ที่ใช้กับเครื่องจักรดังกล่าวไม่ว่าจะเป็นของตามพิกัดประเภทใดที่นำเข้ามาเพื่อทดแทนหรือซ่อมแซมความเสียหายอันเนื่องมาจากอุทกภัยโดยให้มีหลักเกณฑ์และเงื่อนไข ดังต่อไปนี้(ก) ผู้ได้รับสิทธิ คือผู้ประกอบการที่มีสถานประกอบการที่ประสบอุทกภัยในพื้นที่ที่อธิบดีกรมป้องกันและบรรเทาสาธารณภัยหรือผู้ว่าราชการจังหวัดแล้วแต่กรณีประกาศให้เป็นพื้นที่ประสบภัยพิบัติตามระเบียบกระทรวงการคลังว่าด้วยเงินทดรองราชการเพื่อช่วยเหลือผู้ประสบภัยพิบัติกรณีฉุกเฉินพ.ศ. ๒๕๔๖ ซึ่งกระทรวงอุตสาหกรรมให้การรับรอง(ข)การนำเข้าผู้ประกอบการที่ได้รับสิทธิจะนำเข้าเองหรือสั่งให้นำเข้าก็ได้โดยกรณีผู้ประกอบการที่มีสิทธิได้รับการยกเว้นอากรสั่งให้ผู้อื่นนำของเข้าต้องมีหนังสือแจ้งกรมศุลกากรทราบในขณะนำเข้า(ค) เครื่องจักร ส่วนประกอบและอุปกรณ์ประกอบเครื่องจักรรวมถึงเครื่องมือและเครื่องใช้ที่ใช้กับเครื่องจักรดังกล่าวซึ่งนำเข้ามาต้องเป็นของใหม่เท่านั้น(ง) ของที่นำเข้าต้องได้รับการอนุมัติการนำเข้าและออกหนังสืออนุมัติการนำเข้าโดยกระทรวงอุตสาหกรรมหรือหน่วยงานที่กระทรวงอุตสาหกรรมมอบหมายและผู้นำเข้าต้องแสดงหนังสือดังกล่าวขณะนำเข้าข้อ ๒ รถยนต์หรือยานยนต์สำเร็จรูปตามประเภท๘๗.๐๓ และรถบรรทุกชนิดปิกอัพตามประเภท ๘๗.๐๔ที่มีปริมาตรความจุภายในกระบอกสูบของเครื่องยนต์ไม่เกิน ๓,๐๐๐ ลูกบาศก์เซนติเมตร โดยมีหลักเกณฑ์และเงื่อนไข ดังต่อไปนี้(ก) ผู้ได้รับสิทธิ คือ ผู้ประกอบการผลิตรถยนต์ที่มีโรงงานผลิตรถยนต์ ซึ่งได้ดำเนินกระบวนการผลิตรถยนต์อย่างครบวงจร คือมีการผลิตตัวถัง การทำสีตัวถัง และการประกอบรถยนต์เป็นอย่างน้อยที่ประสบอุทกภัยในพื้นที่ที่อธิบดีกรมป้องกันและบรรเทาสาธารณภัยหรือผู้ว่าราชการจังหวัดแล้วแต่กรณีประกาศให้เป็นพื้นที่ประสบภัยพิบัติตามระเบียบกระทรวงการคลังว่าด้วยเงินทดรองราชการเพื่อช่วยเหลือผู้ประสบภัยพิบัติกรณีฉุกเฉินพ.ศ. ๒๕๔๖ ซึ่งสำนักงานเศรษฐกิจอุตสาหกรรมให้การรับรอง ทั้งนี้ไม่รวมถึงบริษัทที่ประกอบรถยนต์ขึ้นจากชิ้นส่วนเก่าและรถยนต์จดประกอบ(ข)รถยนต์หรือยานยนต์ที่ได้รับสิทธิต้องเป็นของใหม่และเป็นแบบที่เหมือนหรือใกล้เคียงกับแบบที่ทำการผลิตในโรงงานที่ประสบอุทกภัยและแบบดังกล่าวไม่มีการผลิตอยู่ในโรงงานอื่นในประเทศ ทั้งนี้ให้เป็นไปตามหลักเกณฑ์และเงื่อนไขที่สำนักงานเศรษฐกิจอุตสาหกรรมประกาศกำหนด(ค) การนำเข้าผู้ประกอบการที่ได้รับสิทธิต้องนำเข้าเองเท่านั้น(ง) ของที่นำเข้าต้องได้รับการอนุมัติการนำเข้า และออกหนังสืออนุมัติการนำเข้าโดยสำนักงานเศรษฐกิจอุตสาหกรรมและผู้นำเข้าต้องแสดงหนังสือดังกล่าวขณะนำเข้าข้อ ๓ ของไม่ว่าจะอยู่ในพิกัดประเภทใดที่นำเข้ามาเพื่อใช้ผลิตหรือประกอบเป็นส่วนประกอบหรืออุปกรณ์ประกอบไม่ว่าจะสำเร็จรูปแล้วหรือไม่ของยานบกตามตอนที่ ๘๗ หรือส่วนประกอบและอุปกรณ์ประกอบไม่ว่าจะสำเร็จรูปแล้วหรือไม่และไม่ว่าจะเป็นของตามพิกัดประเภทใดที่นำเข้ามาเพื่อใช้ผลิตหรือประกอบเป็นยานบกตามตอนที่๘๗ โดยมีหลักเกณฑ์และเงื่อนไข ดังต่อไปนี้(ก) ผู้ได้รับสิทธิ คือผู้ประกอบการผลิตชิ้นส่วนยานยนต์ที่มีโรงงานประสบอุทกภัยในพื้นที่ที่อธิบดีกรมป้องกันและบรรเทาสาธารณภัยหรือผู้ว่าราชการจังหวัดแล้วแต่กรณีประกาศให้เป็นพื้นที่ประสบภัยพิบัติตามระเบียบกระทรวงการคลังว่าด้วยเงินทดรองราชการเพื่อช่วยเหลือผู้ประสบภัยพิบัติกรณีฉุกเฉินพ.ศ. ๒๕๔๖ ซึ่งสำนักงานเศรษฐกิจอุตสาหกรรมให้การรับรอง(ข) การนำเข้าผู้ประกอบการที่ได้รับสิทธิสามารถนำเข้าเองหรือโอนสิทธิการนำเข้าให้กับผู้ประกอบรถยนต์สำเร็จรูปในประเทศหรือผู้ผลิตชิ้นส่วนยานยนต์เพื่อนำไปประกอบรถยนต์หรือยานยนต์สำเร็จรูปในประเทศก็ได้แต่ไม่รวมถึงบริษัทจดประกอบรถยนต์ ซึ่งในกรณีโอนสิทธิต้องมีเอกสารการโอนสิทธิแสดงต่อศุลกากรในขณะนำเข้า(ค) ชิ้นส่วนยานยนต์ที่ได้รับสิทธิยกเว้นอากรขาเข้า หมายถึงชิ้นส่วนรถยนต์ใหม่ที่ไม่เคยมีการใช้งานและเป็นชิ้นส่วนชนิดเดียวกับที่ผู้ได้รับสิทธิผลิตอยู่ในโรงงานของตนก่อนประสบอุทกภัยและนำเข้ามาเพื่อประกอบรถยนต์หรือยานยนต์สำเร็จรูปในประเทศ หรือผลิตชิ้นส่วนรถยนต์หรือยานยนต์เพื่อนำไปประกอบรถยนต์หรือยานยนต์สำเร็จรูปในประเทศเท่านั้น(ง)ของที่นำเข้าต้องได้รับการอนุมัติการนำเข้าและออกหนังสืออนุมัติการนำเข้าโดยสำนักงานเศรษฐกิจอุตสาหกรรมและผู้นำเข้าต้องแสดงหนังสือดังกล่าวขณะนำเข้าข้อ ๔ ประกาศนี้ให้ใช้บังคับตั้งแต่วันที่ ๒๕ตุลาคม พ.ศ. ๒๕๕๔ ถึงวันที่ ๓๐ มิถุนายน พ.ศ. ๒๕๕๕ประกาศณ วันที่ ๕ มกราคม พ.ศ. ๒๕๕๕ธีระชัยภูวนาถนรานุบาลรัฐมนตรีว่าการกระทรวงการคลังปริยานุช/ผู้จัดทำ๑๒ มกราคม ๒๕๕๕ชาญ/ผู้ตรวจ๑๖ มกราคม ๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๑๑ ง/หน้า ๓/๖ มกราคม ๒๕๕๕